《怀剡川故居》
宋代·释仲皎

烟光流转太骎骎，山见春山换绿阴。
蝴蝶梦中新岁病，杜鹃声裹故乡心。
焦桐冷却风三尺，瘦竹拖来月一寻。
早晚掉头归小隐，诛茅千嶂白云深。

作者简介：释仲皎，字如晦，居剡之明心院。于寺前为倚吟阁，又于剡山白塔结庐而居，自号闲闲庵。所交皆文士，王铚曾有诗相赠。事见《剡录》卷二、八。今录诗十九首。